# name
Informe final. El pensament reflexiu i el desenvolupament competencial a l'educació superior. 2016PID-UB/028

# metadata.dc.description.abstract[].value
La proposta d'innovació que ha centrat el projecte respon a una experiència interuniversitària 
centrada en l'ús de les metodologies des d’una perspectiva narrativa i (auto)biogràfica (Suárez, 
2011) per fomentar el pensament reflexiu (PR, d’ara endavant) en el que s'aprèn, en el propi procés 
d'aprendre i en el desenvolupament competencial i professional (Alliaud y Suárez, 2011) de 
l’estudiantat  a  l'educació  superior.  El  portafolis,  els  diaris  reflexius  (Zabalza,  2004),  les 
autobiografies en formació, els autoinformes i els relats d’experiències d’aprenentatge són formes 
possibles de  narrativa escrita que  s'han  mostrat efectives per ajudar a l’alumnat a  indagar, 
reconstruir,  documentar  i  comunicar  el  coneixement  construït  en  la  seva  experiència 
d’aprenentatge, i alhora treballar elements claus de l’aprenentatge basat en competències (Villa i 
Poblete, 2007). Amb aquest punt de partida, la finalitat de la innovació és doble:  
a) Oferir millores en la intervenció docent (validant i formalitzant dispositius i estructurant pautes 
d'actuació)  per al desenvolupament del pensament reflexiu amb la qualitat requerida i  
b) Evidenciar els seus efectes sobre el procés d'aprenentatge i el desenvolupament professional i 
competencial de l'alumnat. El  context  d’aplicació  ha  inclòs  10  assignatures  de  graus  diferents  (Educació  Social,  Mestre d’Educació  Infantil,  Mestre  d’Educació  Primària  i  Pedagogia),  d’etapes  formatives  diferents (formació de grau i formació de postgrau en un mòdul transversal als màsters oficials de la Facultat 
d’Educació de la UB) i de cinc universitats diferents: la UB, la UAB, la UVEG i Florida Universitària, la 
UCLM, i la UBU. Des del setembre 2016 fins al juny 2017 es van aplicar els dispositius narratius dissenyats  en el marc de cada assignatura. Paral.lelament, es va dissenyar i aplicar un qüestionari a 420 alumnes 
participants amb l’objectiu de detectar l'efecte de les metodologies narratives per fomentar el PR 
en el procés d’aprenentatge, la construcció del coneixement i el desenvolupament competencial i 
professional. Aquesta tècnica també es va complementar amb  6 grups de discussió a la UB, UAB, 
UBU, UCLM, UVEG i Florida Universitària. Les evidències obtingudes permeten concloure que els i 
les estudiants valoren positivament les tasques dissenyades i les metodologies narratives com 
activadores del pensament reflexiu: a) els ajuden a la gestió de la carrera dins del seu projecte vital 
com a futurs professionals i com a persones; b) són més conscients del que té sentit en el seu 
aprenentatge,  c)  permeten  un  desenvolupament  de  les  competències  més  funcional  per 
comprendre i intervenir en la vida personal, social i professional i d) s'esforcen més a aprendre i 
aprendre des d'un mateix, a partir del que ja coneixen.

# metadata.dc.description.sponsorship[].value
Projecte  d'innovació  docent  del  Programa  de  Millora  i  Innovació  Docent. Codi del projecte: 2016PID-UB/028

# metadata.dc.rights[].value
cc by-nc-nd (c) Sabariego, Marta et al., 2018

# metadata.dc.title[].value
Informe final. El pensament reflexiu i el desenvolupament competencial a l'educació superior. 2016PID-UB/028